A4-0131/98

Σχέδιο σύμβασης σχετικά με τη δικαστική αρμοδιότητα, την αναγνώριση και την εκτέλεση των αποφάσεων επί γαμικών διαφορών (13245/97 - C4-0063/98 - 97/0918(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Μόνη αιτιολογική αναφορά (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- έχοντας υπόψη τη Συνθήκη για την Ευρωπαϊκή Ένωση και ιδίως το άρθρο Κ.3, παρ. 2, πρώτη περίπτωση στοιχείο γ) και το άρθρο 220 της Συνθήκης ΕΚ.

(Τροπολογία 2)

Πρώτη αιτιολογική σκέψη (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι ο σεβασμός της αρχής της μη εφαρμογής διακρίσεων για λόγους εθνικότητας θα πρέπει να διασφαλισθεί στο πεδίο εφαρμογής της παρούσας σύμβασης, καθώς και ότι εναπόκειται στο Δικαστήριο των Ευρωπαϊκών Κοινοτήτων η διασφάλιση του ελέγχου της αρχής αυτής,

(Τροπολογία 3)

Δεύτερη αιτιολογική σκέψη (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι είναι σημαντικό να προστατεύονται τα θεμελιώδη συμφέροντα των παιδιών σύμφωνα με τη Σύμβαση της Χάγης της 25ης Οκτωβρίου 1980 περί των Αστικών Θεμάτων σχετικά με τη Διεθνή Απαγωγή Παιδιών, λαμβάνοντας υπόψη το έργο που έχει αναλάβει στον τομέα αυτό ο Μεσολαβητής του Προέδρου του Ευρωπαϊκού Κοινοβουλίου για τις απαγωγές παιδιών εκτός επικρατείας κράτους.

(Τροπολογία 4)

Άρθρο 1, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Εξαιρούνται του πεδίου εφαρμογής της παρούσας σύμβασης οι διαδικασίες που αφορούν την κατάσταση και την ικανότητα των φυσικών προσώπων ή το περιουσιακό καθεστώς των συζύγων, καθώς και εκείνες που αφορούν χρηματικές υποχρεώσεις μεταξύ των συζύγων ή μεταξύ των συζύγων και των κοινών τέκνων τους.

(Τροπολογία 5)

Άρθρο 2, παράγραφος 1, εισαγωγική πρόταση

>Αρχικό κείμενο>

1. Αρμόδιες σε θέματα διαζυγίου, δικαστικού χωρισμού και ακύρωσης του γάμου των συζύγων είναι οι δικαστικές αρχές του κράτους μέλους:

>Κείμενο μετά την ψηφοφορία στο ΕΚ>

1. Με την επιφύλαξη των διατάξεων της παρούσας σύμβασης και με τους περιορισμούς που προβλέπονται στο παρόν άρθρο, αρμόδιες σε θέματα διαζυγίου, δικαστικού χωρισμού και ακύρωσης του γάμου των συζύγων ανεξαρτήτως ιθαγενείας τους είναι οι δικαστικές αρχές του κράτους μέλους:

(Τροπολογία 6)

Άρθρο 3, παράγραφος 1, εδάφια 1α και 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Με την επιφύλαξη των ισχυουσών διατάξεων του εσωτερικού δικαίου, και για τους σκοπούς της παρούσας Σύμβασης, στη μέριμνα των γονέων περιλαμβάνεται το δικαίωμα της φύλαξης των τέκνων καθώς και το δικαίωμα επισκέψεων σύμφωνα με το άρθρο 3α της Σύμβασης της Χάγης της 19ης Οκτωβρίου 1996.

>Αρχικό κείμενο>

>Κείμενο μετά την ψηφοφορία στο ΕΚ>

Με την επιφύλαξη των διατάξεων του εσωτερικού δικαίου, και για τους σκοπούς της παρούσας Σύμβασης, στα θέματα τα σχετικά με τη γονική ευθύνη περιλαμβάνεται η άσκηση και η πλήρης ή μερική άρση της γονικής μέριμνας καθώς και όσα μέτρα έχουν εγκρίνει οι δημόσιες αρχές για τον εν λόγω ανήλικο.

(Τροπολογία 7)

Άρθρο 15, παράγραφος 2, σημείο β)

>Αρχικό κείμενο>

β) αν εκδόθηκε, εκτός περιπτώσεων κατεπείγοντος, χωρίς να δοθεί στο τέκντο η ευκαιρία να ακουσθεί, κατά παράβαση θεμελιωδών δικονομικών αρχών του κράτους μέλους, όπου ζητείται η αναγνώριση.

>Κείμενο μετά την ψηφοφορία στο ΕΚ>

β) αν εκδόθηκε, εκτός περιπτώσεων κατεπείγοντος, χωρίς να

έχουν ληφθεί υπόψη τα μείζονα συμφέροντα του τέκνου και χωρίς να έχει δοθεί στο τέκντο η ευκαιρία να ακουσθεί, κατά παράβαση θεμελιωδών δικονομικών αρχών του κράτους μέλους, όπου ζητείται η αναγνώριση.

(Τροπολογία 8)

Άρθρο 15β (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 15β

Κράτος μέλος το οποίο οφείλει να αναγνωρίσει διαζύγιο, βάσει των διατάξεων της παρούσας σύμβασης, δεν δικαιούται να απαγορεύει στον ένα ή τον άλλο σύζυγο τη σύναψη νέου γάμου, επικαλούμενο ως αιτία το γεγονός ότι η εθνική νομοθεσία ενός κράτους μη μέλους, του οποίου οι δύο σύζυγοι είναι υπήκοοι, δεν αναγνωρίζει το διαζύγιο αυτό.

(Τροπολογία 9)

Τίτλος Vα (νέος)

>Αρχικό κείμενο>

>Κείμενο μετά την ψηφοφορία στο ΕΚ>

ΤΙΤΛΟΣ Vα

ΓΛΩΣΣΙΚΟ ΚΑΘΕΣΤΩΣ

Άρθρο 38α

>Αρχικό κείμενο>

>Κείμενο μετά την ψηφοφορία στο ΕΚ>

1. Οι δικαστικές αρχές επιδεικνύουν την απαραίτητη ελαστικότητα όσον αφορά τη μετάφραση των δικαστικών εγγράφων τα οποία έχουν συνταχθεί σε γλώσσες οι οποίες είναι κατανοητές για τη δικαστική αρχή και τα εναγόμενα μέρη.

>Αρχικό κείμενο>

>Κείμενο μετά την ψηφοφορία στο ΕΚ>

2. Η δικαστική αρχή εκδίδει την απόφασή της στη γλώσσα που προβλέπεται στο κράτος μέλος όπου εδρεύει. Με στόχο να μην κηρυχθεί δικαστής σε ένα άλλο κράτος μέλος ως εσφαλμένως αρμόδιος καθώς και για να διευκολυνθεί η αναγνώριση και η εφαρμογή αποφάσεων σε άλλα κράτη μέλη, η δικαστική αρχή εκδίδει επικυρωμένες δηλώσεις οι οποίες αφορούν τον προσδιορισμό της αρμοδιότητας ή της απόφασης.

(Τροπολογία 10)

Άρθρο 41α

>Αρχικό κείμενο>

1. Η παρούσα σύμβαση δεν θίγει τη Διεθνή Σύμβαση (concordat) μεταξύ της Αγίας Έδρας και της Δημοκρατίας της Πορτογαλίας, η οποία υπογράφηκε στην Πόλη του Βατικανού στις 7 Μαΐου 1940.

>Κείμενο μετά την ψηφοφορία στο ΕΚ>

1. Η παρούσα σύμβαση δεν θίγει τις

διεθνείς συμβάσεις (κογκορδάτα) μεταξύ της Αγίας Έδρας και των κρατών μελών της ΕΕ.

>Αρχικό κείμενο>

2. Κάθε απόφαση σχετικά με την ελαττωματικότητα του γάμου η οποία διέπεται από τη διεθνή σύμβαση που αναφέρεται στην προηγούμενη παράγραφο, αναγνωρίζεται στα κράτη μέλη υπό τους όρους του τίτλου ΙΙΙ της παρούσας Σύμβασης.

>Κείμενο μετά την ψηφοφορία στο ΕΚ>

2. Κάθε απόφαση σχετικά με την ελαττωματικότητα του γάμου η οποία διέπεται από

τις διεθνείς συμβάσεις που αναφέρονται στην προηγούμενη παράγραφο, αναγνωρίζεται στα κράτη μέλη υπό τους όρους του τίτλου ΙΙΙ της παρούσας Σύμβασης.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το σχέδιο σύμβασης σχετικά με τη δικαστική αρμοδιότητα, την αναγνώριση και την εκτέλεση των αποφάσεων επί γαμικών διαφορών (13245/97 - C4-0063/98 - 97/0918(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (13245/97 - 97/0918 (CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο Κ.6 της Συνθήκης για την Ευρωπαϊκή Ένωση (C4-0063/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Νομικών Θεμάτων και Δικαιωμάτων των Πολιτών και τη γνωμοδότηση της Επιτροπής Πολιτικών Ελευθεριών και Εσωτερικών Υποθέσεων (A4-0131/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά;

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.